open-index/open-wikipedia-markdown huggingface dataset:
KMail

**KMail** er e-postklienten i KDE skrivebordsmiljøet.

Den støtter mapper, filtering, visning av HTML og internasjonale bokstavsett. Den kan håndtere  IMAP, dIMAP, POP3, og lokale mailbokser for innkommende e-post. Den kan sende e-post via SMTP eller sendmail.

## Kryptografisk støtte
KMail støtter OpenPGP-standarden og kan automatisk kryptere, dekryptere, signere og bekrefte signaturer til e-postmeldinger og deres vedlegg via en egen eller OpenPGP/MIMEs metode å signere og kryptere. KMail er avhengig av GnuPG for denne funksjonaliteten. Som et visuelt hjelpemiddel vil KMail fargelegge verifisert e-post grønt for signaturer som det stoles på; gult for ukjente signaturer; rødt for ugyldige signaturer; og blått for krypterte meldinger.

KMail støtter også S/MIME-meldinger så vel som Chiasmus, et proprietært krypteringssystem laget av det tyske Federal Office for Information Security (BSI).

## Groupware støtte

Når KMail brukes som en del av Kontact, almanakk-pakken, kan KMail fungere som en groupware-klient, og dele kontaktlister, e-post, kalender, og notater mellom brukere.

## Referanser


## Se også

*E-post
*Kontact
*KDE
*Linux

## Eksterne lenker
*
Melfjordbotn

**Melfjordbotn**, eller **Melfjorden**, er ei bygd i Rødøy kommune på Helgeland i Nordland fylke. Den ligger innerst i Melfjorden. Bygda mangler veiforbindelse med resten av Rødøy kommune. Fylkesvei 7370, som ble åpnet 14. oktober 1982, gir veiforbindelse østover til Langvassgrenda i Rana kommune.

Stedet er per 2022 nesten fraflyttet. De fleste husene – som tilhører ulike eldre gårdsbruk – brukes som fritidsboliger.

## Om navnet
*Melfjorden* [mæll´fjołen], gammel-norsk **Meðalfjo:rðr*, betyr «den mellomste fjorden» − fjorden mellom Nordfjorden og Sørfjorden i Rødøy kommune.

Den eldste kjente gården i Melfjorden er i skriftlige kilder kalt henholdsvis *Melfiornes* (1567), *Mel-fiord* (1610), *Melfiordt* (1614), *Melfiord* (1661), *Melfior* (1666) og *Mælfjorden* (1723).

## Tilhørende Rana i 1666
Manntallet i 1666 nevner tre «oppsiddere» på gården «Melfior»:

Manntallet nevner ikke kvinner, og heller ikke menn under 12 år, ettersom det var et militært manntall. Det vites derfor ikke med sikkerhet hvor mange − eller hvem som bodde på gården.

Gården, som hadde en gjeld på «1 vog fisch» (1 vekt fisk), tilhørte i 1666 «Raens Fiering» (Ranfjæring) eller Rana.

## Kultur

### Historikk
Fra 2008 til 2017 ble minifestivalen Melfjorddagen arrangert i Melfjordbotn den første helgen i juli.

## Referanser




## Litteratur
*Jørn Sandnes og Ola Stemshaug: *Norsk Stadnamnleksikon*, Det Norske Samlaget, Oslo, 1976, ISBN 82-521-0544-0
Urgård

**Urgård** er den eldste gården i et område, ryddet allerede i oldtiden. Urgårdene er store og sentralt beliggende gårder med bygdenes beste jord, og har oftest usammensatte naturnavn i ubestemt form som Berg, Ask, Sand eller Vik, slik at gården Berg er eldre enn Ramberg eller Berget. Nevnes en gud i gårdsnavnet, som i Torshov eller Onsaker (egentlig «Odins åker»), er navnet yngre, fra folkevandringstiden. 

Oluf Rygh utga i 1924 sitt banebrytende verk om stedsnavnsforskning, *Norske Gaardnavne*, og forskere som Andreas Holmsen påviste hvordan yngre gårder spredte seg, nærmest i sirkelform, ut fra noen stamgårder. Slik utviklet «urgårdsmodellen» seg, men mangel på arkeologiske funn fra før romertid gjorde gårdsnavnforskere varsomme med tilbakedatering av stedsnavn. Vikingtidens gårder med *-stad*-endelse kjennetegnes av dårlig utsyn til andre gårder, men et stort sammenfall med utsyn til nærmeste urgård, iblant så mye som 1.900 meter unna. Dette tyder på at bosetningen på urgården la vekt på å kunne se nyrydningen på urgårdens jord.

Stedsnavnsforskningen utfyller bildet som dannes av arkeologiske funn fra Norges oldtid. Navnet Sander i Eidsvoll henspiller på den lokale sandjorden, så navnet ville ikke gi mye mening om det fantes andre gårder i samme området da gården fikk navn. I dag ligger det over hundre gårder på dette sandjordområdet, mange med navn så gamle at de må være fra jordbrukets tidlige tid i Norge. En del navn er uforklarte: Hogne, Tomle, Dynna, Fåle, Hå, Hunn, Kvitne, Måge, Aga, Utne, Lote, Ljone, Rogne, Tasta, Treider, Goa, Sola. Slike navn finnes ofte i vestlandske kystbygder med funn tilbake fra keltisk jernalder eller bronsealderen - navn så gamle at de var navn på boplasser heller enn gårdsnavn. 

En yngre type urgårder kan være i bestemt form eller ha sammensatte navn, som Sælen gård i Bergen, det første gårdsbruk som ble ryddet i Fyllingsdalen rundt år 400 e.Kr., og Jevnaker («jevn, slett åker»).

I Oppegård er to urgårder identifisert: Fløysbonn (Fløgspan) som hadde området øst for Gjersjøen sørover til Langen i Ski kommune frem til siste årtusen f.Kr., og Fåle innerst i Bunnefjorden, som strakte seg over hele Svartskogområdet til Gjersjøelva ned mot Nordby i dagens Ski, inkludert steinalderboplassen Nøstvet. 

Forskning omkring gårdsutviklingen i Norge viser at de eldste gårdene ble grunnlagt omkring 2000 år f.Kr. (bondesteinalder). På Jæren har man funnet stolpehull fra inngangspartiet til et rundt 4.000 år gammelt hus. Forskning viser også at gårdstun har vært flyttet, og at gårder kan ligge øde i perioder.

## Referanser


## Se også
* Stein gård
* Ve (Ringerike)
* Ekeberg gård (Oslo)
* Forsandmoen
* Maskinell flateavdekking
Orihuela

**Orihuela** er en spansk by og kommune i provinsen Alicante, den ligger langs elven Segura i det fruktbare lavlandet sørøst i Spania. Til tross for å ligge i innlandet, er sentrum av byen kun 23 meter over havet.

## Geografi
Orihuela er den historiske hovedstaden for lavlandet langs elven Segura. Området er regnet som et viktig jordbruksområde i den sørøstlige delen av Alicante provinsen. Elven Segura har mange ganger flommet over, og i 1651, 1879, 1946, 1973 og 1987 var ødeleggelsene store. I 1989 ble elven kanalisert, slik at den ikke lengre skulle sette liv i fare. 

Kommunen er veldig stor (som et resultat av byens historiske posisjon), og har blant annet 23 kilometer med utmerket strandlinje som omfatter steder som Punta Prima, Playa Flamenca, Cabo Roig, La Zenia, Campoamor og Mil Palmeras, der nordmenn, svensker, engelskmenn, tyskere og andre fra EU/EØS-området har slått de siste årene i nye og moderne bosetninger (urbanisasjoner). Kystsonen danner et stort turistsenter sammen med Torrevieja, Pilar de la Horadada og Guardamar del Segura.

Kommunen ligger på Alicantes side av provinsgrensen mellom Alicante og Murcia og strekker seg langs denne fra innlandet og ut til kysten *Orihuela Costa*.

## Demografi
I 2006 var kommunen den fjerde største i provinsen, med 77.979 innbyggere. Befolkningen har skutt i været fra 1990. I henhold til data fra 2005, er det 31.750 innbyggere som bor i den tradisjonelle hovedstaden, 20.006 på kystlinjen, og resten i 24 landsbyer hvor de viktigste er:
*Desamparados – 4.500 innbyggere
*La Murada – 2.609 innbyggere
*San Bartolomé – 2.226 innbyggere
*La Aparecida – 2.022 innbyggere
*Rincón de Bonanza – 1.358 innbyggere
*og landsbyene 
**Hurchillo
**Arneva
**Barbarroja
**Torremenda
**Correntías
**med flere.

I henhold til offentlige tall fra 2005 er 32,43% av befolkningen av ikkespansk opprinnelse. Dette inkluderer 10.223 britiske- og 9.425 andre EU-statsborgere. Det er likevel grunn til å tro at det bor mange uregistrerte personer i provinsen, og da særlig briter.

### Norsk tilknytting
Det er en stor fast norsk bosetning i kommunen og nabokommunene Torrevieja, Rojales. 

I Rojales (Ciudad Quesada), ca. 25 minutter unna med bil, er det en norsk skole som har et fullverdig undervisningstilbud for barne- og ungdomsskole, samt videregående skole.

I nabokommunen Torrevieja er det norsk sjømannskirke som avholder ordinære gudstjenester på norsk, organiserer sosiale arrangementer, og foretar bryllup, konfirmasjon og barnedåp. 

Det er også norsk konsulat i Torrevieja og Alicante. Hos konsulatet i Torrevieja kan fastboende nordmenn bestille nye pass, avgi stemme ved kommune-, fylkes- eller stortingsvalg. Norske turister som har mistet passet sitt, kan få utstedet et «reisebevis» som er gyldig for hjemreise til Norge med SAS eller Norwegian. Konsulatet kan ikke utstede nødpass, og henviser slike forespørsler til konsulatet i Benidorm, en by to timer nord for Rojales med bil.

## Referanser


## Eksterne lenker
* 
* Den norske skolen i Rojales (Ciudad Quesada)
* Sjømannskirken i Torrevieja
Blokade

**Blokade** brukes om en situasjon når et land eller et område får stengt sine tilførsler av varer og tjenester som ledd i en konflikt med et annet land. Blokade kan skje i forbindelse med krig, men det kan og finne sted før, etter eller uten væpnet konflikt. I nyere tid er blokaden av Cuba under Cubakrisen i 1962 et svært kjent eksempel på en blokade som ikke utviklet seg videre til krig.

## Bakgrunn
Under første verdenskrig ble Tyskland utsatt for en blokade av Storbritannia og Frankrike. Denne fikk feilaktig skylden for matmangelen i Tyskland vinteren 1916/1917. For det første forbyr folkeretten (London-erklæringen fra 1909) blokade av matimport. (Selv piggtråd regnes som «kontrabande på visse vilkår» fordi det brukes av bønder). For det annet var det umulig å stanse matimport via nøytrale havner, særlig i Nederland. Da matforsyningen sviktet markant utpå vinteren 1916/1917, skyldtes det at kornprisene var regulert i Tyskland, men ikke prisene på kjøtt. Det lønnet seg da for bøndene å fôre dyrene med korn og selge kjøtt i stedet til svartebørspriser. Et ettkilos brød dekket én dags kaloribehov for en voksen mann. Men korn gir bare fjerdeparten av denne energien når det spises indirekte via kjøtt. 

Da de tyske kjøttprisene ble regulert for å stanse denne trafikken, slaktet bøndene dyrene ned (ni millioner griser våren 1915). Dermed avtok tilgangen på gjødsel, og man fikk skrinnere avlinger. Til overmål sviktet også potethøsten. Nå kom «turnipsvinteren». Bøndene greide seg, men i byene kokte folk turnips og en sirup av sukkerroe som ennå spises på potetkaker på julemarkedet i Köln, kalt *Reibekuchen* (= raspekake, kake av raspet potet) *mit Rübenkraut* (= med roe-urt). Det prøyssiske landsbruksdepartementet behandlet blokaden som en form for jordbrukstariff, som høyrepartiene ikke så noe unaturlig ved.

Andre kjente tilfelle av blokade som ledd i krigføring er kontinentalblokaden under Napoleonskrigene.

Under den tyske okkupasjonen av Norge under andre verdenskrig ble det tydelig hvor avhengig landet var av importert korn. Norske bønder klarte bare å dekke mellom en tredjedel og en fjerdedel av befolkningens faktiske behov. USA sa seg villig til å eksportere korn til Norge, men Winston Churchill nedla veto fordi dette ville bety et hull i blokaden mot Tyskland. Dermed stod bare én mulighet åpen for Norge, og det var å importere korn fra fienden selv. Ved frigjøringen hadde Norge mottatt 808.716 tonn korn og mel fra okkupasjonsmakten – nesten to års forbruk. I bytte fikk Tyskland fisk og tran, men kaloribalansen viste et overskudd i norsk favør på over 760 millioner kilogramkalorier.

## Se også

* Berlinblokaden

## Referanser
Arches nasjonalpark

**Arches nasjonalpark** er en nasjonalpark i delstaten Utah i USA. Parken ble etablert 12. november 1971, og er på 309 km². Den viktigste naturattraksjonen i parken er den verdenskjente stenbuen Delicate Arch, og parken verner over 2000 naturlige buer i sandsten, i tillegg til et stort utvalg unike geologiske ressurser og formasjoner.

Parken ligger i nærheten av byen Moab i delstaten Utah, USA, og er 309 km² i størrelse. Høyeste punkt er på 1723 moh på Elephant Butte, og laveste punkt 1425 moh ved parkens informasjonssenter. 42 buer har rast sammen på grunn av erosjon siden 1970. Arches nasjonalpark har i gjennomsnitt ca. 250 mm nedbør i året.

Området blir administrert av National Park Service, og ble opprinnelig opprettet som et nasjonalt monument 12. april 1929. Det ble omgjort til nasjonalpark 12. november 1971. Over 730&nbsp;000 mennesker besøkte parken i 2004.

## Se også
* Nasjonalparker i USA

## Eksterne lenker
*
Salim Sdiri

**Salim Sdiri** (født 26. oktober 1978) er en fransk lengdehopper. Sdiris personlige rekord er på 8,25, oppnådd i juli 2005 i Angers.

## Spyduhellet i Roma
Fredag 13. juli 2007, under IAAF Golden League-stevnet på Stadio Olimpico i Roma, ble Sdiri truffet av et spyd etter et mislykket kast av finske Tero Pitkämäki. Sdiri ble truffet i ryggen etter at lengdekonkurransen var ferdig, idet Sdiri var i ferd med å pakke sammen utstyret. Sdiri ble fraktet til et sykehus i Roma uten livstruende skader, ifølge svensk TV4.

## Meritter
* Bronse i innendørs-EM 2007
* 10.-plass i EM 2006
* 5.-plass i VM 2005
* 12.-plass i OL 2004
* 7.-plass i innendørs-VM 2003
* 7.-plass i EM 2002

## Referanser


## Eksterne lenker
*
Migrasjonsassistent (programvare)

**Migrasjonsassistenter** er en type programvare som er laget for å hjelpe en bruker med å bytte fra å bruke ett program til et annet, eller én versjon av ett program til en nyere versjon av samme program.

## Hvordan?
Dette gjøres vanligvis ved å analysere brukerens installerte filer og finne informasjon som han eller henne sannsynligvis vil ha med seg over og deretter kopiere denne informasjonen slik at den er tilgjengelig i det nye programmet. Formålet er at brukeren skal kjenne seg bedre igjen i det nye programmet.

## Hvem benytter migrasjonsassistenter?
Linux distribusjonen Ubuntu tok i bruk en migrasjonsassistent i standard-installasjonsprosesdyren i skrivebordsutgaven fra og med versjon 7.04, *Feisty Fawn*. Denne migrasjonsassistenten kan hjelpe brukere å bytte fra tidligere versjoner av Ubuntu til 7.04, Microsoft Windows til Ubuntu eller Apple Mac OS X til Ubuntu.

Mac OS X har også en lignende migrasjonsassistent for å forenkle oppgradering fra tidligere versjoner av OS X.

## Se også
*Ubuntu
*Mac OS X
Bomsholmen Museum

**Bomsholmen museum** er et elve- og tømmerfløtingsmuseum ved Nidelva nederst i Arendalsvassdraget. Bomsholmen ligger i Øyestad i Arendal kommune.

Fra 1600-tallet var tømmerfløting en viktig virksomhet i Arendalsvassdraget. Tømmer ble fløtet helt fra Vrådal i Telemark til elveosen ved Arendal. Ved bommen ble alt tømmeret som ble fløtet på elva, stanset for sortering før det ble ført videre til de ulike eiere. 

Bomsholmen er et kulturminne som består av flere bevarte bygninger beliggende på elvebredden. Bare små rester er bevart av selve bommen i elva.

Museet består av fire bygninger. *Lønningshuset*, eller Regnskapsbua som den også ble kalt, et våningshus fra 1850-årene som ble brukt som kontor.  

*Tauhuset* ble reist som feste for bommen, trolig i 1860-årene. Fundamentet er en laftet tømmerkiste fylt med stein. Over dette ble det reist et lager for tauverk som ble brukt til å holde tømmer og bom fast med, særlig i flomtider. Det rommer i dag museets hovedutstilling.  

*bomkaret* rommer et stort brattspill som som ble brukt til å åpne og stenge bommen med.  Den fjerde bygningen er en mannskapsbrakke som opprinnelig sto i Vrengen. Den brukes som møte- og skolerom.

Bare små rester er bevart av selve bommen i elva.

Øyestad historielag overtok tomt og bygninger til bevaringsformål da tømmerfløtingen tok slutt omkring 1970. Formålet er å formidle historien om tømmerfløtingen om livet på elva.

## Referanser
Willem Kieft

**Willem Kieft** (1597–1647) var en nederlandsk handelsmann og leder av Ny Amsterdam fra 1638 til 1647. Han opprettet et råd med tolv menn, som var det første representative styre i Ny-Nederland, men motsa seg selv styres råd, noe som senere skulle lede ut i det som skulle bli kalt Kiefts krig. Kieft omkom til sjøs på vei tilbake til Nederland.

## Referanser


## Eksterne lenker
*
USplash

**Usplash** er brukernivå programvare som bruker Linux framebuffer-grensesnittet eller direkte VESA-tilgang for å tegne en oppstartskjerm mens operativsystemet starter. Det har et medfølgende verktøy som er i stand til å sende kommandoer til Usplash, slik at informasjon om oppstartsekvensen kan vises på en mer attraktiv måte.

## Bruk
Ubuntu 6.06 *Dapper Drake* var den første utgivelsen som tok i bruk Usplash. Hensikten var å gjøre oppstartsprosessen mer estetisk mottakelig enn hva den hadde vært tidligere, med en CLI tekstmeldingsbasert progresjonsindikator.

## Se også
* Ubuntu

## Eksterne lenker
* 
* Hvordan endre Usplash
* Lag et tema enkelt
Slaget ved Sejerø

**Slaget ved Sejerø** var et av flere slag som sto i 1132 mellom tronpretendent Erik og den danske kongen Nils og hans sønn Magnus. Erik vant over kongesønnen Magnus i et sjøslag i farvannet ved Sejerø.

Etter beleiringen av Slesvig fra 1131 til 1132 hadde tronpretendenten besluttet å gi opp kampen om herredømmet over Slesvig. Fra Sjælland skulle han angripe Jylland på nytt. Mens kampene mellom kongesønnen Magnus og Erik hadde rasert gjennom halvøya Jylland, var Sjælland og Skåne underlagt tronpretendentens og Harald Kesjas kontroll. De to avholdt seg fra stridighetene med et håp om å vinne fordeler fra den parten som hadde best krigslykke. I mellomtiden tok en jysk stormann, Kristjern, opp våpnene mot kongen, som måtte delte sin hær i to.

Mens kongen vendte seg mot de jyske opprørerne som ble slått under Kristjern, dro Magnus kongesønn østover på en flåte fra Århus. På vei mot Sjælland ble den kongelige flåten, som besto av jyder, splittet. I forveien Erik hadde rustet ut en flåte som han lå med ved Sejerø, som ligger på kysten av det nordvestlige Sjælland og langs skipsleden mot Roskilde.

Erik gikk til angrep på de kongelige skipene som var nådd fram til kysten av Sjælland og han kunne ta skipene ett etter ett i samlet styrke før Magnus kongesønn hadde kommet til med mesteparten av flåten. Magnus kongesønn fulgte skipene sine inn på det grunne farvannet ved Sejerø, men de ble ringet inn fra alle kanter av Eriks flåte. Hele den kongelige flåten ble tilintetgjort under sjøslaget.

Magnus kongesønn måtte flykte i en robåt sammen med mange andre som hadde klart å finne en åpning i Eriks slagorden. Alle de større fartøyene ble erobret og plyndret av seierherrene. Etter seieren trodde Erik at hans allierte Kristjern var klar til å gi assistanse i Jylland, men etter å ha kommet frem til Limfjorden oppdaget han at danskekongen hadde tatt Kristjern til fange. Etter å ha blitt utsatt for et angrep av de kongelige styrkene måtte Erik vende tilbake til Sjælland.

Tilbakeslaget ledet til Harald Kesjas oppstand mot Erik, som sammen med borgere i Roskilde beleiret Haraldsborg. De tysktalende borgerne hadde ekspertise i beleiringskrigføring og hjalp til med å sette opp en blide som forårsaket store ødeleggelser på borgen. Harald Kesja måtte rømme sin egen borg og sluttet seg til kongen i Jylland.

Året etter dro en sterk hær til Sjælland og møtte Erik under slaget ved Værebro

## Kilder
* Saxo Grammaticus: Danmarkskrøniken
Slaget ved Værebro

**Slaget ved Værebro** fant sted i år 1133, mellom tronpretendenten Erik og kongesønnen Magnus, som sønn av danskekongen, om herredømme over Sjælland, som sluttet med seier for de kongetroe. Etter nederlaget ved Værebro hadde Erik mistet sin halvbror Knud Lavards eiendommer i Slesvig, støtten i Jylland, og til slutt også Sjælland.

Etter beleiringen av Slesvig i 1131-1132 og Slaget ved Sejerø i 1132, måtte tronpretendenten, som hadde støtte i Jylland, Slesvig og Skåne, oppgi Jylland og trekke seg til Sjælland. Der han fant sterk støtte blant borgerne i Roskilde, som fordrev Harald Kesja fra borgen i byen etter en beleiring. Etter å ha hørt om dette, rustet Kong Nils ut en jysk flåte på cirka hundre fartøy, som kan ha hatt 3 000 til 6 000 mann ombord.

Kongesønnen Magnus, som overtok ledelsen fra sin eldre far, kom ned gjennom Roskilde fjord der han fant Erik med en flåte mellom Værebro Å og Kølholm. De kongelige styrkene kunne ikke fortsette lenge og gikk i land for å møte opprørshæren ved Værebro Å. Det var allerede en sperring av nedsenkede fartøy ved Skuldelev, på fjorden fra eldre tid.

Etter et hardt slag måtte Erik flykte til Skåne, men dro videre til Norge for å søke ly hos KongMagnus. Mens Erik sammen med sin hustru og frillesønn oppholdt seg i Bergen, gikk kongesønnen Magnus, Kong Nils og Harald Kesja hardt ut mot borgerne i Roskilde. Borgerne hadde gitt viktig støtte under beleiringen av Haraldsborg, som var brutt ned til bare grus i mellomtiden. 

Harald Kesja lemlestet alle tyskere han kom over og overtalte kongen til å straffe borgerne i Roskilde av tysk avstamming, med lemlestelse som å skjære av deres neser. En meget ydmykende og grusom straff. Men denne fremferden vekket stor harme i Tyskland, der den tyske kongen Lothar hadde blitt keiser. Lothar hadde støttet tronpretendenten, som var hans vasall Knud Lavards halvbror.
MS «Jewel of the Seas»

**«Jewel of the Seas»** er et cruiseskip levert fra Meyerverftet i Tyskland i 2004 til Royal Caribbean Cruise Lines.

## Referanser


## Eksterne lenker
* 
* 
*  Rederiet side om «Jewel of the Seas»
MS «Monarch»

**«Monarch of the Seas»** var et cruiseskip levert i 1991 som tilhørte Pullmantur Cruises. Skipet seilte for Royal Caribbean frem til 2013.

Skipet ankom Aliağa for hogging i juli 2020.

## Referanser


## Eksterne lenker
* 
* 
* DNV Exchange Vessel Info hos Det Norske Veritas
Jan Łaski

**Jan Łaski** (også kalt John Laski, Johannes Alasco og John a Lasco; født 1499 i Łask i Polen, død 8. januar 1560 i i Pinców) var en polsk kirkereformator. 

## Liv og virke
### Bakgrunn
Han var sønn av Jaroslaw Łaski, palatinen for Sieradz voivodskap og Susanna Bak, datter av Zbigniew Bak de Bąkowa Góra. Han onkel, som også het Jan Łaski, var erkebiskop av Gniezno, primas av Polen, storkansler og kongelig sekretær, og var også onkel av Sigismund I av Polen.

### Prest
Jan Łaski ble ordinert og var kjent som en lærd prest. Da familien mistet sin politiske makt og prestisje flyttet han i 1523 til Basel, hvor han ble en nær venn av Erasmus og Zwingli. 

### Overgang til protestantismen
Han ble pastor i en protestantisk kirke i Emden i 1542, og reiste kort tid etter til London. Der ble han i 1550 superintendent for en nederlandsk stranger church, en protestantisk kirke for utlendinger, i byen. Under Edvard I hadde han en viss innflytelse på kirkelige affærer i England. 

Da Maria Is forfølgelse av protestanter begynte flyktet han med et skip fullt av medlemmer av sin kirke til København. De fikk ikke bosette seg der, fordi de nektet å akseptere Confessio Augustana. De reiste derfor videre til Brandenburg. Han fortsatte å interessere seg for reformasjonen i England, og kommuniserte blant annet med John Hooper i forbindelse med gevantstriden. 

I 1556 ble han kalt til Polen, der han ble sekretær for Sigismund II og en leder for landets kalvinistiske reformasjon. Hans viktigste bidrag til de reformerte kirkene var opprettelsen av en teoretisk og praktisk kirkeledelse, fornekting av enhver forskjell mellom predikanter og eldste bortsett fra i lærespørsmål og ved forretting av sakramenter og en forståelse av nattverden som var mer zwingliansk enn kalvinistisk. Łaski forsøkte å reorientere nattverdsdebatten ved å fokusere på hele seremonien, hvor deltagelse forsegler kristnes kommunion med Kristus. 

Han døde i Pinców i Polen.

## Referanser


## Litteratur
* 
* Richard Kruske: *Johannes a Lasco und der Sacramentsstreit. Ein Beitrag zur Geschichte der Reformationszeit*, Repr. der Ausg. Leipzig 1901, Scientia-Verlag, Repr. Aalen 1972, ISBN 3-511-04239-9.
* Oskar Bartel: *Jan Laski*, aus dem Polnischen übers. v. Arnold Starke, Evangelische Verlagsanstalt, Berlin 1981.
* 
* 
* Dirk W. Rodgers: *John à Lasco in England*, Lang, New York u.a. 1994, ISBN 0-8204-2340-8.
* Christoph Strohm (Hg.): *Johannes a Lasco (1499 - 1560). Polnischer Baron, Humanist und europäischer Reformator*, Mohr Siebeck, Tübingen 2000, ISBN 3-16-147430-9.
* Henning P. Jürgens: *Johannes a Lasco in Ostfriesland. Der Werdegang eines europäischen Reformators.* Tübingen 2002 – ISBN 3-16-147754-5.
* Petrus Bartels: *Johannes a Lasco.* Elberfeld 1861; neu aufgelegt als Taschenbuch 2010 - ISBN 978-1-143-80550-9
Slaget på Jællinge hede

**Slaget på Jællinge hede** var det slag i 1131. Det var det første militære sammenstøtet i de danske kongekrigene om makten i kongedømmet Danmark.

Etter mordet på Knud Lavard ved Haraldstedskov nord for Ringsted 7. januar 1131 var store deler av det danske aristokratiet i opprør over hertugens død, som var forårsaket av hans fetter Magnus kongesønn. Magnus kongesønn hadde følt seg truet av Knud Lavard som hadde fått stor politisk makt som hertug av Slesvig, som den nye herskeren av abodritterne og som vasall av den tyske kongen Lothar.

Knud Lavard var populær hos de danske adelige i Sjælland, som reiste anklager for mord mot kongesønnen og hans medskyldige. De tok til seg Knud Lavards halvbror, Erik, som av de sjællandske og skånske adelige fikk tildelt kongenavn, men Erik nektet å akseptere dette og foretrakk å tvinge fram et oppgjør i forveien. Erik dro over til Jylland med sine krigsfolk og sluttet seg til biskopen Tord i Ribe, som forklarte Erik at en fredelig løsning var underveis så det ville være mulig å unngå krig.

Erik trodde på ribebispen og kalte sine fanebærerne tilbake for å slå leir på Jællinge hede i tro på at tiden for forhandlinger var inne.

Danskekongen var ikke enigiom å slutte forlik eller i å gå med på noe som helst med Erik og opposisjonen i aristokratiet. Etter å ha fått melding om at opprørerne hadde slått leir på Jællinge hede gikk han helt uventet til angrep på leiren.

Etter kortvarige kamper som spredte opprørshæren på vill flukt, var Erik nødt til å vende tilbake til Sjælland og Skåne hvor han ble hyllet som konge.

Bakgrunnen til ribebispens svik var at alle bisper som representerte kirken i Danmark hadde sluttet seg til Nils og hans ekteskapelige sønn Magnus i tillegg til store deler av landets mektigste stormenn, ikke minst i Jylland.

Like etterpå brøt de første stridigheter mellom partene på den jyske halvøya. De blodige stridighetene om kongemakten på Danmark pågikk i mange år framover.

## Kilder
* Saxo Grammaticus: Danmarkskrøniken
Totem

**Totem** er den enkelte persons, families eller klans spesielle emblem, vanligvis et dyr eller et ikkemenneskelig vesen som klanen assosierer seg med og mottar beskyttelse fra. Totem er troen på at en dyreart har spesiell tilknytning til den enkelte og at dennes adferd og normer er påvirket av hvilken totemdyr man har. 

Selv om begrepet er av indiansk opprinnelse, avledet fra roten *-oode-* fra den algonkinspråklige stammen ojibwa (chippewa) i Nord-Amerika, er det ikke begrenset til dette kontinentet. Tilsvarende totemisme har eksistert som tro og forestilling over det meste av verden. I diktet *[[Bjarkemål]]* nevnes det at Bjarke hadde en bjørn som totemdyr som kjempet i hans sted mens han sov. 

I moderne tid har en del mennesker selv uten å være involvert i stammereligion valgt å adoptere sin personlige åndelige hjelper som har egen verdi for dem og blir referert til som en totem. Denne ikketradisjonelle bruken av begrepet er rådende i, men ikke begrenset til, den såkalte kulturstrømningen new age.

## Se også
* Totemfigur
* Totempåle
* Totemdyr

## Eksterne lenker
* Totem Spirit Animals: Discovering Animal Totems, Dictionaries, Feathers 
* Historical Wonders of Sanxingdui
* Welcome to Sanxingdui (with history of excavation)
* Totems in Zimbabwe
Totem (programvare)

**Totem** er en fri programvare medieavspiller (lyd og video) for GNOME skrivebordsmiljøet, som kan kjøre på GNU/Linux, Solaris, BSD og andre Unix og Unixlike operativsystemer. Det er offisielt inkludert i GNOME, fra og med versjon 2.10 (utgitt i mars 2005), men det var allerede *de facto* inkludert i de fleste GNOME-miljø. Den vanlige bakenden er gstreamer-rammeverket, men Totem kan også benytte xine-biblioteket.

Totem er inkludert som standard medieavspiller i mange skrivebordslinuxdistribusjoner, inkludert Ubuntu, Mandriva og andre.

## Funksjoner
* GStreamer (et rammeverk for multimedia)
* GNOME- og Nautilus-integrasjon
* DVD, VCD og Digital CD (med CDDB via FreeDB) avspilling
* Lys, kontrast, «Hue» og «Saturation» kontroll
* Fullskjermmodus med støtte for Xinerama, toskjerms-, og Viewport
* Endring av sideforhold, skalering basert på videoens opprinnelige størrelse
* Undertekster og språkstøtte, med automatisk lasting av eksterne undertekster
* 4.0, 4.1, 5.0, 5.1, stereo og AC3-S/PDIF lydstøtte
* Søking og volumkontroll
* Visualiseringsutvidelser for lydavspilling
* TV-Out konfigurasjon med valgfri endring av oppløsning
* LIRC (Linux infrarød fjernkontroll)-støtte
* SHOUTcast, m3u, asx, XSPF, SMIL og RealAudio spillelistestøtte
* Spilleliste med gjentakelse og stokking, med lagringsfunksjon og omorganisering ved dra-og-slipp
* Skjermskuddfunksjon
* Telestrator-modus ved å bruke Gromit
* Lage miniatyrstillbilder av en video
* Mozilla-utvidelse
* Omfattende støtte for flere språk

## Se også
* Medieavspillere
* GNOME
* Linux

## Referanser


## Eksterne lenker
*
Waldemar Rognes

**Waldemar Harboe Rognes** (født 6. juli 1946 - død 01.07.2025 er en norsk psykolog. Han ble cand. psychol. i 1974 og  Dr. philos. i 1998 på en avhandling om selvfølelsens psykologikk. Rognes arbeidet som førsteamanuensis ved Psykologiske klinikker, Psykologisk institutt, NTNU.

## Bibliografi
* *Selvfølelsens [[psykologikk]]* ISBN 82-569-1605-2 1996
* *[[Carl Rogers]]* ISBN 82-09-01717-9 1979
* *Det [[fenomenologi]]ske felt : en kritisk undersøkelse av visse [[epistemologi]]ske aspekter ved opplevelsesbegrepet i klientsentrert teori.* 1974
* *Carl Rogers og den logiske [[positivisme]]n* 1973 

## Eksterne lenker
Evince

**Evince** er en dokumentleser for skrivebordsmiljøet GNOME. Målet til Evince er å erstatte alle dokumentleserne som eksisterer på GNOME med en enkelt, enkel applikasjon.

Evince har vært inkludert i GNOME siden versjon 2.12, sluppet 7. september 2005. Det har blitt skrevet hovedsakelig i C, med en liten del (koden som samhandler med poppler) i C++.

Den er sluppet under GNU General Public License. Evince er fri programvare.

## Historie

Evince begynte som en omskrivning av GPdf, hvis utviklere mente begynte å bli vanskelig å vedlikeholde. I løpet av kort tid overgikk Evince funksjonaliteten til GPdf, og Gpdf ble byttet ut med Evince fra og med Gnome 2.12.

## Funksjoner

* Søke: Integrert søk som viser antallet resultater funnet og markerer resultatene på sidene.
* Side oversiktsvisning: Miniatyrversjoner av sidene gir en rask oversikt for hvor du ønsker å begynne å lese. Evince sine miniatyrvisninger er tilgjengelig til venstre for selve sidevisningen.
* Sidereferanser: For dokumenter som støtter indeksering/referanser gir Evince muligheten til å vise referanselisten for å kunne bevege seg raskt fra en seksjon til en annen.
* Tekstkopiering: Evince tillater å markere og kopiere tekst fra PDF filer.

## Støttede dokumentformater

Evince støtter mange forskjellige enkelside og flerside dokumentformater. Her er en liste over formatene som foreløpig er støttet:

### Innebygget støtte

* PDF ved å bruke poppler-biblioteket.
* PostScript ved å bruke Ghostscript-biblioteket.
* Flersides TIFF

### Valgfri støtte

* DVI
* DjVu ved å bruke DjVuLibre-biblioteket.
* OpenDocument Presentation innebygget støtte om det kompileres med --enable-impress
* Images
* Comic book

### Planlagt støtte

* Microsoft PowerPoint ved å benytte libpreview (foreløpig alfa-kvalitet)

## Se også

* PDF

## Referanser


## Eksterne lenker
* 
*  Evince-Wiki
Eva Jansen

**Eva Solveig Jansen** (født 1946) er en tekstforfatter som skrev teksten til vinnermelodien *[[Visjoner]]* i den norske Melodi Grand Prix-finalen i 1992. Artist var Merethe Trøan, og komponisten var Robert Morley. Disse skrev også Tor Endresens hit *[[Café le swing]]* fra Melodi Grand Prix 1990 og *Barneøyne* i Melodi Grand Prix 1989. Jansen var også tekstforfatter av *[[Dine øyne]]* og *[[La musikken leve]]* i Melodi Grand Prix 1984 og *Casanova* i Melodi Grand Prix 1994.

## Referanser
Metacity

**Metacity** (uttales /mə'tæsəti/ med trykk på andre stavelse) er en kompositt vindusbehandler som tidligere ble brukt som standard i et GNOME-skrivebordsmiljø.  Havoc Pennington er initiativtaker og Metacity utgis under GNU General Public License.

Før introduksjonen av Metacity i GNOME 2.2, brukte GNOME Enlightenment og Sawfish som dets vindusbehandlerere. Selv om Metacity er en del av GNOME prosjektet og laget for å integreres i GNOME-skrivebordet, krever det ikke at GNOME kjører, og GNOME kan brukes med forskjellige vindusbehandlere, så lenge de støtter ICCCM-spesifikasjonene.

Metacity er implementert i GTK+, som gjør det mulig å endre tema og gjør at det blander seg med andre GTK+ programmer.

## Filosofi
Metacitys fokus er på enkelhet og brukbarhet heller enn overfladigheter og gimmick. Dets forfatter har karakterisert det som en: «kjedelig vindushåndterer for den voksne i deg. Mange vindushåndterere er som Marsmallows; Metacity er som Cheerios.»"

## Tema
Til tross for at Metacity ikke har en komplett utviklingsdokumentasjon, har det blitt skrevet mange tema for Metacity. Et stort antall slike tema kan lastes ned fra GNOMEs kunst side, art.gnome.org. Det mest populære temaet er Clearlooks, som har vært GNOMEs standard tema siden versjon 2.12.

## Kontrovers
Metacity, i motsetning til tidligere valg av GNOME vindushåndterere, har få konfigurasjonsvalg og dets innføring som standardvalg var en kontroversiell utvikling. De som var for Metacity sa at GNOME retter seg mot nye brukere av datamaskiner som ikke trenger den ekstreme konfigurabiliteten som Sawfish og Enlightenment gir. Havoc Pennington skrev et essay for å forklare hvorfor han skrev Metacity og forenklet GNOME-skrivebordet. Kritikere hevder at Metacity har ofret fleksibiliteten og kontrollen som vanligvis assosieres med Unix programmer. Denne oppfattede mangelen på fleksibilitet har ført til utvilkingen av utvidelser som Devil's Pie og Brightside.

## Referanser


## Eksterne lenker
* 
*  Metacity tema
*  Å lage Metacity tema av Glynn Foster
Uljanovsk

**Uljanovsk** (russisk: Ульяновск) er en by i Russland og hovedstad i Uljanovsk oblast. Byen ligger ved bredden av elva Volga, lengst øst i den europeiske delen av Russland, 893 km øst for Moskva.

Uljanovsk ble grunnlagt under navnet **Simbirsk** i 1648 og fikk bystatus i 1796. I 1924 ble byens navn endret til *Uljanovsk*, etter det egentlige etternavnet til Lenin – *Vladimir Uljanov* – som ble født i byen og bodde der til han var 17 år gammel. Aleksandr Kerenskij, lederen av Den russiske provisoriske regjering som ble styrtet av Lenin under oktoberrevolusjonen, ble også født i samme by. Deres fedre arbeidet begge i skoleverket og var nære venner..

## Demografi
Befolkningsutvikling:
:

## Referanser


## Eksterne lenker
*
F-Spot

**F-Spot** er et fotohåndteringsverktøy for GNOME-skrivebordsmiljø. Aktiv utvikling opphørte i 2017.

## Funksjoner
F-Spots brukergrensesnitt skal være er enkelt å bruke, men allikevel støtte avanserte funksjoner som å merke bilder og vise og eksportere Exif- og XMP-metadata.

Bilder kan importeres direkte fra kameraet. Driverstøtten gis av libgphoto2.

Grunnleggende funksjoner slik som kantkutting, rotering og gjøre om størrelse er tilgjengelig sammen med mer avanserte funksjoner slik som rød-øye-fjerning og revisjonskontroll. Fargejustering er støttet, inkludert lys, kontrast, nyanse, metning og temperatur.

## Støttede formater
De vanligste digitale bildeformater er støttet, inkludert JPEG, PNG, TIFF, DNG og flere leverandørspesifike RAW formater (CR2, PEF, ORF, SRF, CRW, MRW and RAF). Andre støttede filtyper er GIF, SVG (Skalerbar vektorgrafikk) og PPM.

Foto-CDer kan lages ved å velge flere bilder og velge «eksporter til CD» fra hovedmenyen.

Bilder i F-Spot biblioteket kan lastes opp til en antall Internet-lagringsider, som Flickr og Google Picasa Web Album.

## Teknisk informasjon
F-Spot er skrevet i programmerinsspråket C# ved hjelp av Mono.
Prosjektet ble opprinnelig startet av Ettore Perazzoli siden oppdatert av Larry Ewing.

## Referanser


## Se også

*digiKam
*Gthumb
*iPhoto
*Picasa

## Eksterne lenker
* 
* 
*  F-Spot epostliste
Wilmer Valderrama

**Wilmer Eduardo Valderrama** (født 1980) er en amerikansk skuespiller, best kjent for rollen som Nick Torres i NCIS, Fez i situasjonskomedien *[[Et syttitallsshow]]* og som programleder i MTV-serien *Yo Momma*.

## Filmografi
### Fullengdefilmer
* *[[Summer Catch]]* (2001)
* *[[Party Monster (film)|Party Monster]]* (2003)
* *[[Clifford's Really Big Movie]]* (2004) (stemme)
* *[[Beauty Shop]]* (2005)
* *[[The Darwin Awards (film)|The Darwin Awards]]* (2006)
* *[[Zoom (2006)|Zoom]]* (2006)
* *[[Fast Food Nation (film)|Fast Food Nation]]* (2006)
* *[[Unaccompanied Minors]]* (2006)
* *[[El Muerto (film)|El Muerto]]* (2007) (også kjent som – The Dead One)
* *[[The Condor (film)|The Condor]]* (2007) (stemme)
* *Save the Date* (2007)
* *[[Columbus Day (film)|Columbus Day]]* (2008)
* *[[Days of Wrath]]* (2010)
* *[[The Dry Land]]* (2010)
* *[[Larry Crowne]]* (2011)

### Kortfilmer
* *La Torcedura* (2004) 
* *Longtime Listener* (2006)
* *[[What a Girl Wants]]* (2005)
* *[[Wizards of Waverly Place]]* (2010)

### Fjernsyn
##### ''[[Four Corners (TV-serie)|Four Corners]]'' (1998) (kansellert etter 4 episoder)
* *[[Et syttitallsshow]]* (*Fez*) (1998–2006)
* *[[Mad TV]]* (2002) (gjesterole) (Skit- Chips 2002, som Erik Estrada)
* *[[Yo Momma]]* (2006–2008)
* *[[Handy Manny]]* (2006– ) (stemme)
* *[[A Day in a life of Allan Lund]]* (Under produksjon for 2009)
* *[[Robot Chicken]]*
* *[[Punk'd]]* som seg selv
* *[[Grounded for Life]]* (2002)
* *[[Extreme Makeover: Home Edition]]*  (2010)
* *[[Wizards of Waverly Place]]* (2010) (Onkel Ernesto)
* The Ranch (2016)
*NCIS som agent Nick Torres (2016-)

### Musikkvideoer
* Paula DeAnda – Easy
* Omar Cruz Feat. Frankie J – To The Top
* Fanny Lú – Tu No Eres Para Mi
* Wisin & Yandel Feat. T-Pain – Imagínate
* Rob Thomas – Ever the same
* LMFAO - Sexy and I know it

## Referanser


## Eksterne lenker
* 
*
Jay Bouwmeester

**Jason «Jay» Bouwmeester** (født 27. september 1983 i Edmonton, Alberta) er en canadisk ishockeyspiller som spiller for Calgary Flames. Han har tidligere spilt for Florida Panthers i NHL. Etter 2008/09-sesongen sikret Calgary seg rettigheten til å forhandle frem en kontrakt med Bouwmeester før Free Agent-vinduet åpnet. I retur fikk Florida Panthers rettighetene til Jordan Leopold og et tredjerunde-valg samme år. Bouwmeester signerte en fem-årsavtale med Flames verdt 33 millioner US dollars 30. juni 2009.

Bouwmeester ble draftet som nummer tre i NHL Entry Draft i 2002. Han spilte for Panthers senere det året. Bouwmeester spilte for Team Canada i VM i ishockey 2003 i Finland, og var med på å vinne gullmedalje. Han var også med på Team Canada som i VM i ishockey 2004 vant gullmedalje igjen. I september 2004 spilte Bouwmeester for Team Canada i da de vant World Cup.

8. februar 2006 annonserte Hockey Canada at Bouwmeester skulle spille i OL 2006 for Team Canada som erstatning for skadede Scott Niedermayer. Bouwmeester spilte sin første NHL All-Star-kamp i 2006/07-sesongen. Han var med på Canadas lag som ble olympisk mester under Vinter-OL 2014 i Sotsji.

## Referanser


## Eksterne lenker
*
Beginerhusene i Hoogstraten

**Beginerhusene i [[Hoogstraten]]** (ned.: *Het Begijnhof van Hoogstraten*) består av 36 mindre hus, en barokk, tre-skipet beginerkirke viet til Sint-Jan-de-Evangelist (evangelisten Johannes) og en låve. Sammenlignet med andre beginerhus som ligger i byene er dette meget enkelt, nesten fattigslig.

## Historikk
Dette samfunnet fikk sitt stiftelsesbrev  i mars 1380, og på den tiden var 13 beginere bosatt her. I det 16. århundre brant det flere ganger, blant annet på skjærtorsdag i 1506 da alt bortsett fra kirken brant ned. I 1534 ble en mur bygget rundt beginerhusene. 

I begynnelsen av det 17. århundre bodde to beginere her, men antallet økte slik at på høydepunktet, i 1664, hadde antallet steget til 160. Den franske revolusjon forårsaket en kraftig tilbakegang, det gikk så langt at kirken ble omgjort til låve for lagring av høy.

I 1972 døde den siste av beginerne, Johanna van den Wijngaard.

Frem til 1991 forfalt beginerhusene. I denne perioden var det kun kirkens interiør som ble restaurert, den ble brukt og brukes til gudstjenester. En gruppe boeboere fra Hoogstraten gikk i 1991 sammen og opprettet non-profit-organisasjonen Het Convent, dens mål var å bevare klosteret. I juni 1992 fikk de beginerhusene på en åremålskontrakt på 99 år. Deretter ble en selv-finansiert restaurering startet, på slutten av 1997 var alle husene ferdig restaurert og fra da av er alle bebodd.

## Priser og erkjennelser
*1997 Flemish Monuments award
*1998 Henry Ford European conservation awards
*1998 På UNESCOs verdensarvliste sammen med tolv andre flamske beginerhus
*1999 Europa Nostra Award

## Eksterne lenker

* Nettsted om beginerhusene (engelsk, fransk, nederlandsk)

Fil:Begijnhofhoogstratenkerk.jpg|Kirken
Fil:Begijnhofhoogstraten1.jpg|
Fil:Begijnhofhoogstraten4.jpg|Beginerhusene med St. Catharinakirken i bakgrunnen
Franzefoss Minerals

**Frantzefoss Minerals** er et norsk aksjeselskap som driver kalksteinsbrudd, kalkmølle og pukkverk i Bærum i Akershus. 

I perioder har selskapet også drevet uttak av olivin i Telemark og steinbrudd ved *Bonkall* på Stovner i Oslo.

## Produksjonssteder
### Ballangen
Ved Ballangen ved Narvik produseres to typer dolomitt i et dagbrudd: Arctic Dolomitt S med et høyt Mg-innhold og Arctic Dolomitt SH med en høy hvithet.

### Hole
Hole Kalkverk på Bøverbru i Vestre Toten produserer kalkstein til vassdragskalking, kalkfiller  til industrien og pukk. 

### Franzefoss
Franzefoss kalkgruve i Sandvika brukes i dag som lager.

Videre produseres kalksteinsfillere, industrifillere og dolomittfiller, og i mikseanlegget er det leieproduksjon av mørtel. 

Råvarene til kalksteinsfillere hentes fra Ringerike Kalkverk ved Hønefoss.

### Verdal og Inderøy
I Tromsdalen i Verdal driver konsernet Franzefoss Minerals i samarbeid med andre et kalksteinsbrudd, og på Hylla i Inderøy kommune produseres brentkalk og hydratkalk.

### Stenskogen

Stenbrudd for uttak av sten og pukkverk.
Stenbruddet på Stenskogen er lite belastende på miljøet. Det tas ut sten fra stenbrudd som ligger Inne i et fjell.

## Referanser


## Eksterne lenker
*
Norsk fortellerforum

**Norsk Fortellerforum** (**NOFF**)  er en organisasjon for fortellere og andre som er interessert i fortelling.  Organisasjonen ble stiftet i Oslo 2. juni i 1996 og er landsomfattende. Organisasjonen har en bred medlemsgruppe som jobber med scenefortelling, fortelling i pedagogisk sammenheng, innen helse, i næringslivet, som litteraturformidling m.m.  

Styret i NOFF arrangerer kurs og fagkvelder for medlemmene, og arbeider i tillegg med å dokumentere fortellerpraksis i Norge, bidra til fagutvikling og fungere som informasjonsportal for norsk fortellerkunst. På sikt arbeides det med å opprette et nasjonalt kompetansesenter. Styreledere har bl.a vært Torgrim Mellum Stene, Kristine Haugland, Karen Høie og Tormod Fuglestad. 

## Fortellerkunst
Muntlig fortelling eller fortellerkunst er ikke teater eller opplesning, men en egen kunstart der selve fortellingen og møtet mellom den som lytter og den som forteller står i sentrum. Fortelleren har bare seg selv, sin stemme og sine indre bilder, og viktigst av alt – sine historier. Hen gjenforteller ikke en nedskrevet tekst ordrett, men søker å gi historien sitt personlige særpreg. Kildene er som regel muntlige eller innsamlet tradisjonsstoff som myter, eventyr, legender, sagn og vitser. Skrøner og historier fra eget eller andres liv blir også fortalt.

Æresmedlemmer i Norsk Fortellerforum er Marit Jerstad, som opprettet fortellerkunst som eget studie på Høgskolen i Oslo, tidligere leder Lars Poverud, og Prinsesse Märtha Louise. 

## Eksterne lenker
* 
* 
*  fortellerfestivalen.no
Rørvika

**Rørvika** er ei lita grend i Hole i Buskerud fylke. Grenda har fått navn etter Rørvik gård, som trolig tilhører Holes eldste gårder og kan regnes som en urgård.

## Næringsliv
Det er en campingplass, Rørvika Camping, i grenda.
Christina von Braun

Baronesse **Christina von Braun** (født 27. juni 1944 i Roma) er en tysk kulturforsker, forfatter og filmskaper. Fra 1994 har hun vært professor i kulturvitenskap ved Humboldt-Universität zu Berlin.

Hun er datter av diplomaten Sigismund von Braun og Hildegard Beck-Margis, og er niese av romfartspionéren Wernher von Braun.

## Referanser


## Eksterne lenker
* 
* 
* 
*
Storøya (Hole)

**Storøya** er den største øya i Tyrifjorden, ca. 1,7 km², og ligger fysisk sør for Sælabonn og sørvest for Kroksund i Hole kommune, Buskerud. Sundet mellom Storøya og Sælabonn kalles Storøysundet. Øya har forbindelse til Elstangen på Utstranda via flytebru, som har passasje for småbåttrafikken på fjorden. Veien over brua er forsynt med bom.

På øya ligger også Storøen gård, som i middelalderen ble sete for Hamarbispen vest i bispedømmet, og en 18-hulls golfbane som drives av Tyrifjord Golfklubb. Sørøst på øya er det et større hyttefelt, og i nordøst ei småbåthavn.

## Storøya naturreservat
På øya ligger også Storøya naturreservat, som ble fredet 15. januar 1988. Naturreservatet dekker et areal på ca. 35 dekar. Verneområdet omfatter strandsonen vest på øya. Hovedårsaken til vernevedtaket er de geologiske lagene fra silur. Sammen med Purkøya og Lamostangen utgjør feltet referanseprofilen for undersilur-perioden fra 440 millioner år tilbake.

Øya består av et mangfold av naturtyper. Som i skrentene ned mot Tyrifjorden finnes også her kalkfuruskog. Det biologiske mangfoldet er rikt på øya som har en variert flora. Ved Storøen gård finnes det sjeldne kulturvekster og forvillet klosterflora som trolig ble brakt til øya av munker.

## Se også
* Utøya
Vik (Hole)

**Vik** er administrativt sentrum i Hole kommune i Buskerud, og ligger ved Steinsfjorden, rett sør for Viksåsen. På Vik finnes blant annet Hole kommunes administrasjonsbygg – Vik herredshus – samt Vikstunet med Hole bibliotek og omsorgsleiligheter, Aleksandergården med Hole kulturskole, Hole ungdomsskole, Vik skole, Vik Senter med hovedkontor for Syvendedags Adventistsamfunnet i Norge, Norsk Bokforlag, Norsk Bibelinstitutt, Hope Channel Norge og hjelpeorganisasjonen ADRA (Adventist Development and Relief Agency), Vik Torg med tannlege- og legesenter, matbutikker, bank, restaurant og flere andre småbutikker, to større bensinstasjoner, hvorav den ene med vertshus, badeplass og småbåthavn ved fjorden.

Vik torg er Hole kommunes tusenårssted og ble valgt som en del av et større prosjekt for utvikling av Vik sentrum av Tusenårskomiteen den 30. august 1999.

## Opprinnelse
Vik, som ligger i den tidligere Årnesfjerdingen i Hole, var opprinnelig en urgård, på linje med de to mer kjente urgårdene Stein og Mo i Steinsfjerdingen, og den ble trolig ryddet i de siste 500 årene før vår tidsregning. På 1700-tallet ble gården delt i to gårder, Øvre- og Nedre Vik. På Øvre Vik er det registrert flere gravrøyser. Der ble det også i 1972 ervervet grunn til byggingen av Hole ungdomsskole. Nedre Vik er i vår tid mest kjent som skysstasjon, gjestgiveri, hotell, sykehjem og campingplass, i dag under navnet *Vikstunet* og *Aleksandergården*. Vik skole ligger også på Nedre Viks grunn.

## Se også
* Garntangen
* Røyse
Finnsand

**Finnsand** eller **Finsand** (gnr. 283) er en gammel storgård og ei grend i Øvre Ådal, i Ringerike kommune i Buskerud fylke.

Stedet, som ligger ved østbredden av innsjøen Sperillen, var anløpssted for dampskipstrafikken på innsjøen mellom 13. oktober 1868 og 1933. Fram til 1929 anløp DS «Bægna», deretter ble trafikken overført til en motorbåt.

Finnsand ble også endestasjon for Sperillbanen, som åpnet for trafikk mellom Hønefoss stasjon og Finnsand 31. juli 1926. Da ble også Finnsand sørligste anløpssted for dampskiptrafikken, som tidligere gikk via sluseanlegget ved Killingstrømmen og ned Ådalselva til Hen. Sperillbanen ble imidlertid nedlagt for persontrafikk alt 1. juli 1933, men godstrafikken fortsatte fram til 1957. Da ble hele banestrekningen nedlagt. Stasjonsbygningen og lokomotivstallen står ennå på stedet og er godt synlige inntil veien på hver side av E16. I tillegg står det noen mindre bygninger og skur som tidligere var tilknyttet jernbanedriften. Vannstenderne som ble brukt til å fylle vann på damplokomotivene, er senere tatt i bruk på Sørumsand stasjon for Urskog–Hølandsbanen.

Det er en flott badeplass på stedet.

## Se også
* Ådal

## Referanser